**Adatkezelési tájékoztató a hatósági bizonyítványok kiadása során megvalósuló adatkezelésekről**

Gyál Város Önkormányzatának Polgármesteri Hivatala (a továbbiakban: Hivatal) az Európai Parlament és a Tanács (EU) 2016/679. számú, *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról* szóló rendelet (a továbbiakban GDPR) 13-14. cikkeiben foglalt tájékoztatási kötelezettségnek eleget téve az alábbiakban tájékoztatja **a családi fogyasztói közösségekre vonatkozó kedvezmények igénybevételére jogosító hatósági bizonyítvány kiadásával** kapcsolatos eljárásban résztvevő érintett feleket az eljárás során történő adatkezelésről.

**Adatkezelő adatai:**

|  |  |
| --- | --- |
| **Neve:** | Gyáli Polgármesteri Hivatal |
| **Székhelye:** | 2360 Gyál, Kőrösi út 112-114. |
| **Képviselője:** | Rozgonyi Erik címzetes főjegyző |
| **Webcíme:** | [www.gyal.hu](http://www.gyal.hu) |
| **Email címe:** | gyalph@gyal.hu |
| **Adatvédelmi tisztviselő neve:** | dr. Szlifka-Ágoston Zita |
| **Email címe:** | adatvedelem@gyal.hu |
| **Telefonszáma:** | 06-29-540-966 |

**Az adatkezelés célja:**

Az egyes egyetemes szolgáltatási árszabások meghatározásáról szóló 259/2022.(VII.21.) Korm. rendelet (továbbiakban: Kr.) földgáz kedvezmény igénybevétele és ellenőrzése.

**Az adatkezelés jogalapja:**

GDPR 6. cikk (1) bekezdés c) pontja, az információs önrendelkezési jogról és az információbiztonságról szóló 2011. évi CXII. törvény 5. § (1) pontja és a Kr. rendelkezései alapozzák meg.

**A kezelt adatok köre:**

Személyazonosító adatok, lakcím, ügyfélkapu azonosító és elérhetőségi adatok.

**Adatfeldolgozók:**

A Hivatal az adatkezelési folyamatba adatfeldolgozót nem von be.

**Adattovábbítás:**

A Hivatal a kezelt adatokat felülvizsgálati eljárás esetén a felügyeleti szerveként kijelölt az építésügyi hatóság részére továbbíthatja.

**A személyes adatok tárolásának időtartama:**

A hatósági bizonyítvány kiadása iránti kérelemmel érintett ügyekben keletkezett iratok őrzési ideje *az önkormányzati hivatalok egységes irattári tervének kiadásáról* szóló 78/2012. (XII.28.) BM rendelet *alapján 5 év.*

**Az adatkezelés folyamatának leírása:**

Az eljárás rendjét a Kr. határozza meg.

**Adatbiztonság az adatkezelés során:**

A Hivatal a személyes adatokat az információbiztonsági előírásoknak megfelelően védett szervereken /fizikai helyiségekben tárolja. A Hivatal az állami és önkormányzati szervek elektronikus információbiztonságáról szóló 2013. évi L. törvényben meghatározott technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII.15.) BM rendelet követelményei szerint kialakított információbiztonsági irányítási rendszert működtet.

**A személyes adatok kezelésére vonatkozó elvek:**

A GDPR 5. cikk meghatározza az adatkezelés alábbi adatelveit, melyek érvényesülését a Hivatal az adatkezelés során biztosítja:

* Jogszerűség, tisztességes eljárás és átláthatóság elve
* Célhoz kötöttség elve
* Adattakarékosság elve
* Pontosság elve
* Korlátozott tárolhatóság elve

**Az érintetti joggyakorlásra vonatkozó szabályok:**

A Hivatal tájékoztatja, hogy a GDPR, és az Infotv. alapján Ön, személyazonosságának igazolását követően az alábbi jogérvényesítési lehetőségekkel élhet.

* kérheti tájékoztatását személyes adatai kezeléséről,
* kérheti személyes adatainak helyesbítését
* kérheti személyes adatai törlését, ha azok kezelése véleménye szerint jogellenes vagy az azokkal elérendő célból a Hivatalnak már nincs rá szüksége,
* kérheti személyes adatai kezelésének korlátozását,
* tiltakozhat személyes adatai kezelése ellen.

A Hivatal törekszik arra, hogy az Önnek adott tájékoztatás minden esetben a GDPR és az Infotv. által meghatározott szabályok teljesítése mellett a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét elsősorban írásban terjesztheti be a Hivatalnak az adatvédelmi tisztviselőnek címzett, jelen tájékoztatóban feltüntetett elérhetőségén.

Amennyiben Ön szóbeli tájékoztatást kér, úgy személyazonossága igazolását követően a Hivatal erre felhatalmazott munkatársa a tájékoztatást szóban is megadhatja, ha a tájékoztatáshoz szükséges adatok részére rendelkezésre állnak.

Amennyiben nem intézkedünk a kérelmére, vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal a Nemzeti Adatvédelmi és Információszabadság Hatósághoz (a továbbiakban: NAIH) vagy jogsértés esetén a lakóhelye vagy tartózkodási helye szerinti törvényszékhez fordulhat.

Felhívjuk azonban a figyelmét, hogy a NAIH gyakorlata alapján panaszát akkor fogadja be a Hatóság, ha előbb az adatkezelőhöz, esetünkben tehát Hivatalunkhoz fordult, de nem intézkedtünk a kérelmére vagy az intézkedésünket nem fogadta el. Ezért javasoljuk, hogy először adatvédelmi tisztviselőnkkel vegye fel a kapcsolatot.

Tájékoztatjuk, hogy a jogérvényesítéssel és jogorvoslattal kapcsolatos részletes szabályokat Gyál Város Önkormányzata és a Hivatal személyes adatok kezelésére vonatkozó adatkezelési és adatbiztonsági szabályzatában találhat, amelyet megtalál Gyál Város hivatalos honlapján (<http://www.gyal.hu/adatvedelem/>).

**Gyál, 202. szeptember 12.**

**Rozgonyi Erik**

**címzetes főjegyző**